Държавен вестник, бр. 23, 2018 г., стр. 194

СТР.  194	
Д Ъ Р Ж А В Е Н  В Е С Т Н И К 	
БРОЙ  23
Приложение № 3
към чл. 5, ал. 3, т. 1
Видове експертни решения и общи изисквания за военна служба, служба в доброволния резерв и 
военновременна служба 
1. На кандидатите за военна служба, служба в доброволния резерв се съставя протокол по образец 
приложение № 2, като освидетелстването завършва с експертно решение (приложение № 16).
1.1. На всеки подлежащ на освидетелстване в ЦВМК се дава бланка за информирано съгласие за 
предстоящите мед. прегледи и изследвания, която след попълване и подпис на лицето се прикрепва 
към протокола.
1.2. Експертното решение отразява здравословното състояние към момента на освидетелстването 
и има прогностичен характер за определен бъдещ период от време.
1.3. При освидетелстване за годност за военна служба/служба в доброволния резерв кандидатът 
трябва да отговаря на изискванията на медицинските стандарти за годност за сухопътна служба, след 
което може да кандидатства за летателна и плавателна служба.
1.4. При освидетелстване могат да се вземат следните видове военномедицински експертни решения: 
1.4.1. По годността за военна служба
1.4.1.1. Годен за военна служба.
1.4.1.2. Негоден за военна служба по рубрика ............................от Mедицински стандарти (Прило­
жение № 1). 
1.4.1.3. Годен за обучение във ВВУ.
1.4.1.4. Негоден за обучение във ВВУ по рубрика ….. от МС.
1.4.1.5. Годен за служба в доброволния резерв.
1.4.1.6. Негоден за служба в доброволния резерв по рубрика …. от МС.
1.4.1.7. Годен за военновременна служба.
1.4.1.8. Негоден за военновременна служба по рубрика …. от МС.
1.4.1.9. Експертните решения за годност за летателна и плавателна длъжност са дадени в съот­
ветните приложения.
1.4.2. По обстоятелствата на увреждане на здравето на военнослужещите/резервистите:
1.4.2.1. По повод изпълнение на военната служба/активната служба в доброволния резерв.
1.4.2.2. При изпълнение на военната служба/активната служба в доброволния резерв. 
1.4.2.3. Поради общо заболяване.
1.4.3. За временно или трайно освобождаване от изпълнение на определени дейности в ежеднев­
ната работа на военнослужещите. 
1.4.3.1. Годен за военна служба. Да се освободи от ......................... (посочват се определени военни 
дейности) за срок от ...............месеца (с цифри и думи ) по рубрика ..............от МС.
Решенията по тази точка се отнасят за освидетелствани военнослужещи, които имат заболявания 
или състояния извън стандарта за годност за военна служба, но тези заболявания или състояния 
са възстановими за определен период и това налага освобождаване от изпълнението на определени 
дейности в ежедневната работа. 
Срокът на ограниченията и видът им се определят от експертите на ЦВМК.
1.4.3.2. Годен за военна служба. Да се освободи постоянно от ........................... (посочват се проти­
вопоказаните дейности от войсковия труд) по рубрика .................от МС.
1.4.3.3. Годен за военна служба – индивидуално за ………. (посочват се длъжностите, за които е го­
ден). Да се освободи от ......................... (посочват се определени военни дейности) за срок от ...............
месеца (с цифри и думи ) по рубрика .............. от МС за срок ……. по рубрика ……. от МС. 
1.5. В решенията за негодност и годност с освобождаване от изпълнението на определени дейности 
в ежедневната работа се изписват всички рубрики по Международна класификация на болестите – де­
сета ревизия (МКБ 10), довели до тези заболявания.
1.6. Решенията по т. 1.4.2.1 и т. 1.4.2.2 се взимат след представяне на удостоверение за обстоятел­
ствата, при които е получено увреждането на здравето на военнослужещия, подписано от командира 
на поделението/ръководителя на структурата.
1.7. Срок на валидност на експертните решения за годност за военна служба:
1.7.1. За кандидати за военна служба, за обучение във ВВУ – една година.
1.7.2. За кандидати на летателна и плавателна служба – срокът е указан в съответните приложения.
1.7.3. За кандидати за служба в доброволния резерв – една година.
1.7.4. За всички останали контингенти – срокът се посочва в решението.
1.8. За всички кандидати за военна служба (първонално или последващо освидетелстване); за 
обучение във ВВУ като курсанти; за служба в доброволния резерв; при които е взето решение „Не­
годен“ по повод остро състояние или заболяване, както и при промяна на лабораторни показатели 
и функционални изследвания с неизяснен произход се допуска повторно освидетелстване от ЦВМК 
не по-рано един месец от първото освидетелстване и след проведено лечение. 
При кандидати с установена положителна проба за опиати срокът за повторно освидетелстване в 
ЦВМК е не по-рано шест месеца от първоначалното освидетелстване.